sacêlakipun Cengcow, têtiyangipun ing kitha ngriku sampun sami ngili dhatêng sanès panggenan. Tindakipun Jêpan wau katingal sarwa dipun santosani tuwin ngajêngakên gêlar ingkang sarwa mikantuki, inggih punika ajênging wadyanipun Jendral Doihara saya ngangsêg, lajêng dipun biyantu wadya Jêpan ingkang mêdal ing lèpèn Yangtze, ngênêr dhatêng Hankow, kajawi punika dipun biyantu ing wadya dharatan saking sisih kiwa. Makatên ugi tumrap golongan Tiongkok inggih lajêng samapta ngawontênakên gêlar ingkang mikantuki, namung ing pangintên, botên sande panêmpuhipun Jêpan dhatêng Hankow punika badhe kêlampahan adamêl karisakan agêng.